-U prethodnim epizodama: -Owen Hendricks.
Trebam te u Phoenixu.
-S tobom sam završio. -Odluka nije na tebi.
Gospodine Hendrickse, ja sam Kevin Mills, predstojnik ureda predsjednika.
-Ne Bob. -Ne ovdje.
Max Meladze rekla je da ste joj bili nadređeni.
Čuo sam za nju. Nije bila moja.
-Netko se pretvara da je vi? -Nazovite kad nešto saznate.
Zašto naša bivša doušnica traži da se vratiš u Phoenix?
Jer sam je izvukao iz zatvora.
Idi i dovedi je natrag. Bez drame.
-Mogu li platiti sobu tvojom karticom? -Naravno.
Što se događa?
U pravu si. Nešto se događa.
Jesi li bio zaljubljen?
-Jesi li ti ikad voljela nekoga? -Da, svoju kćer.
Prekini to s njim.
-Karticu? -Sve.
Hodaj dva bloka na sjever, tri bloka na zapad.
Talco će te pokupiti. Sklopi sporazum.
Tu sam radi pregovora prodaje Maxine tvrtke.
Sporazum sklapaš s El Jefeom.
NETFLIXOVA SERIJA
Očito sam na ranžirnom kolodvoru. Je li kapuljača potrebna?
Ne. Ali zabavno te natjerati da je nosiš.
Hajde.
Onamo.
Idemo odavde.
To nije za tebe. Hajde.
Hajde.
Tu sam zbog sporazuma o sigurnim kućama.
-Ti si Maxin partner? -Suradnik. Privremeno smo se udružili.
Tri milijuna. Talco će ti platiti na izlasku.
To neće ići.
Dobro, onda mu reci da te zadavi golim rukama,
ili odveze u Meksiko i objesi s mosta.
Gle...
Cijena je upravo narasla na sedam milijuna jer si šupčina,
i nosio sam torbu na glavi koja je smrdjela po ljutom čipsu.
Zapravo bi trebao razmisliti o tome da zadaviš Talca
jer nije rekao koliko ti je važan taj sporazum.
Ne prodajem samo Maxinu tvrtku sa sigurnim kućama.
Ako se ohrabriš i sklopiš respektabilan sporazum,
ona će ti dati upad u svoje poslovanje u Istočnoj Europi.
Kakvo poslovanje?
Ona je bivša ruska mafijašica, ne? Naglašavam "bivša".
Misliš da ne provjeravam s kim poslujem?
Nikad nisi bivši u ruskoj mafiji. Kao ni bivši u kartelu Aquino.
Dolazi do igre moći. Max će završiti na vrhu.
A ako ne?
Onda ne sudjeluješ za pogrešku pri zaokruživanju
onoga čime razrjeđuješ svoj kokain.
Gle. Najvažnije u ovome,
imaš priliku dobiti uporište na glavnom novom tržištu
ako postigneš zdrav sporazum s Max.
Dobro.
Sedam milijuna dolara. Što kupujem?
Ime bankarice koja će ti davati zaplijenjene kuće
i usporiti papirologiju da možeš s njima raditi što hoćeš.
Koje je to ime?
To je rizičan dio.
Jer ti mogu dati ime i tada me možeš ubiti.
O, dobro.
Moraš prestati smatrati vrijeme linearnim.
Razumiješ li to?
Ono što će se dogoditi, već se dogodilo u budućnosti, dobro?
Stoga si u ovom trenutku ili već mrtav ili nisi.
Koje je ime, jebote?
Zuri Wench, Sun City Bank.
A Istočna Europa?
Kada se Max smjesti, javit će ti se.
Dogovoreno. Idi po svoj novac.
Mike! Hvala na vožnji. Gledat ću tu emisiju.
Wendy, reci joj da stavi prsten.
-Spremna? -Moraš li biti tako prijateljski?
Što da kažem? Volim se družiti.
Što si crtao u avionu?
Nešto što sam vidio dok sam prodavao tvoju tvrtku.
Aktiviralo je moj osjet za špijunažu, zapravo, paukovo čulo. Evo.
Isuse. Nisam mislio da ćeš doći osobno.
Moja operacija, moja doušnica.
Da, Max Meladze, ovo je...
Ellen Davis.
Da.
Znači ti si moja nova nadglednica?
Jesam.
Pripremit ćemo te, odvesti te u sigurnu kuću,
i otići u Langley za tvoje primanje.
I pretvarati se da je Max nova doušnica.
-To ti smeta? -Malo.
Znaš, to je složena dvoličnost.
Ako agencija ima interes za to da Max postane doušnica,
zašto to onda ne možemo reći?
Jer CIA nije jedan entitet. Nemamo svi isti program.
Operativa posluje na način "obavi to sranje".
Ured glavnog savjetnika posluje "obavi to legalno".
A Ured za sigurnost posluje "s paranojom".
Oni su zadrti,
aktivno pretpostavljaju da smo svi špijuni i izdajnici,
i oni će provjeriti Max.
Tražit će bilo što što bi moglo kompromitirati integritet agencije.
-Integritet. -Znam, ali to je kratkoročni problem.
Kada je vratimo, provjerenu i u Bjelorusiji, oni ne mogu ništa.
Zaključano je.
Moram ispitati gđu Meladze. Sastat ćemo se u Langleyju.
Stvarno?
Imam informacije za tebe.
Kasniš na Pronađi stvari s popisa. Hannah ima pet mimoza.
Dođi joj se ispričati.
Ucjenjuješ agenciju.
Odvažna si od odlaska iz Bjelorusije.
Nisam imala izbora. Napustili ste me u ovoj vukojebini.
-Nije bila moja odluka. -Ali si se s njom složila.
Sada želiš da to oprostim i zaboravim?
Vratim se u Bjelorusiju i opet riskiram život za CIA-u?
-Ako ti je to uopće stvarni plan. -Da te želim mrtvu, ne bih čekala.
Vratiti te u zemlju?
Odvesti te do Kuznetsovog? To je za mene obavještajni udar,
pa vrijedi riskirati i održati te na životu.
Osim ako već nisi previše rekla odvjetniku.
Ne.
Ne laži, Max. Znam da spavaš s njim.
On je koristan alat. Ništa više.
Ne bih ugrozila svoju budućnost ocrnjujući te pred njim.
Onda trenutno ja trebam tebe, a ti mene.
Imamo ravnotežu. Ali da bude potpuno jasno...
Ako danas ne prođeš test, postaješ teret, a ne doušnica.
Nema šanse da slikaš lažni Air Force One.
Pokušao sam šest puta. Tamo je uvijek osiguranje.
Nisi u književnom klubu s noćnim čuvarem.
Imaš književni klub? Nisi me pozvao? Shrvan sam.
Mogao bih. Za pomoć oko slike mramorne dvorane u Glavnoj Riznici.
-OFAC nema pristup. -U različitim smo timovima.
Pa što? Dvostruki agenti su seksi.
Bok, kompa.
Bok. Owen. Razmetni cimer.
Linus. Radim s Terenceom u Riznici.
Skroman je. Važna faca je u OFAC-u.
Bravo.
Da.
Idem vidjeti ima li Laura kovanicu NSA-a.
-Zgodan je. -A ti si osuđenik na smrt.
Moje bodrenje nije djelovalo.
Upotrijebiti Haninu karticu za ševu okrutno je, čak i za tebe.
-Ma daj. To se nije dogodilo. -Ne govori meni. Reci njoj.
Ne želi razgovarati s tobom.
Nemaš li nekog jezivog senatora za obožavanje?
Čujem da ti je jednočinka na gala događanju bila fijasko.
Smoot je potvrdio da si nitko i ništa
pa su spremni za novi datum ročišta čim ga odredimo.
Ne patiš li od nesanice jer radiš za psihopata?
Misliš da je Nyland bolji? Svi u DC-ju gledaju samo sebe.
-Uključujući tebe. -Hvala na mudrim riječima.
-Možemo li sada dobiti minutu? -U redu je.
-Žao mi je. Znam da si ljuta. -Zbog čega ti je žao?
Jer si mi lagao? Zbog hotelskog računa?
Ili upotrebe moje kartice da spavaš s nekom Ruskinjom?
Ne. Bilo je zbog posla. Spavao sam na kauču.
Ne trebaš lagati. Nisam ti više cura.
Hannah, ne lažem ti.
Ona je bivša doušnica. Primorali su me da joj budem dadilja.
Ona mi uništava želju za životom.
Mislio sam da ću je se riješiti, pa su me opet odvukli u Phoenix.
Zvučala je seksi.
-Je li seksi? -Ne, luda je.
-Ti si slab na lude. -Nisam.
Nemoj da nabrojim niz seksi luda koje si potamanio.
Probavljao sam naš prekid.
Ti si moja najozbiljnija veza. Pokušavao sam te preboljeti.
Stvarno mi je žao.
Nisam te trebao tražiti kreditnu karticu.
Nisam te trebao uplitati u svoj posao.
Još uvijek pokušavam shvatiti ovaj posao, svoj život,
i napravio sam puno pogrešaka, ali najgora je što sam povrijedio tebe.
Što ću učiniti s tobom?
Znam da mi je bolje da te ne pokušavam dovesti u red.
Ali tu sam,
trudim se oko tipa koji bi ti mogao biti, samo da se zbrojiš.
Pa zbroji se.
Ne, mislim... Sve smo riješili.
Dobro. Pustit ću te.
Dobro. Ali moraš mi pomoći s pronalaženjem stvari s popisa.
Naravno. Da. Molim.
Tu ima nešto o CIA-i. Donus Kronus? Ne...
-Kripto krafne? -Kripto.
Koji je to vrag?
Kip u Langleyju neriješene kriptirane poruke.
Prodavaonica krafni u predvorju CIA-e
prodaje krafnu sa šifrom od šećera u prahu.
Možeš je kupiti samo ako radiš u CIA-i.
-Kupit ću kutiju. Znaš? -Gospodine Hendrickse.
Tek je došao.
Možete li mi dati trenutak, molim vas?
-Ne može. -Da, može.
Razgovaram s prijateljicom. Doći ću kad bude gotovo.
-Predstojnik ureda može čekati. -Ne može.
-Da, može. Što ste vi...? Ne. -Owene. U redu je.
Nije u redu. Oprosti, još jednom.
Donijet ću ti krafne.
Bio sam vrlo jasan.
Ako vas predsjednik mora zvati zbog toga, izgubit ćete utrku.
Je li to piña colada?
Da, želite li malo?
Ne. Što ste otkrili?
Da.
Zapravo, najprije... Koliko dobro poznajete senatora Smoota?
Dovoljno dobro da znam da nije šupčina koja je dala doušnici moj nadimak u CIA-i.
Dobro. Poslao mi je sudski poziv, najviše da se osveti mom šefu.
Dovest će me u nepriliku pa bih volio da to nestane.
I da ostavi na miru Ured glavnog savjetnika.
Lijepo je imati prednost, zar ne?
Da.
Onda, možete li ga dobiti da se povuče?
Da. Vikat će, ali da.
Sjajno.
Nadzornik koji je prekršio sigurnosni protokol
i rekao doušnici vaš bivši nadimak je Xander Goi.
Nikad čuo za njega. Vjerujete izvoru?
-Izvor je bivša doušnica. -Znači da joj ne vjerujete.
Samo što to ima smisla.
U Beču sam razgovarao s Xanderom o toj doušnici
i odmah potom
netko me pokušao ubiti na putu za zračnu luku.
Zanimljivo.
Zvuči kao da Goi ima puno više za sakriti od mog nadimka u CIA-i.
Dobro, riješit ću to.
Gospodine, kada... Oprostite.
Kada kažete "riješit ću to", znači da ćete ga nazvati i vikati,
ili mu ubrizgati otrov u kolač?
U Uredu glavnog savjetnika iscrpljujuće je u posljednje vrijeme.
Moglo bi mi koristiti da imam jasnu sliku
potencijalnih problema koji mogu doći na moj stol.
-Tražite od mene...? -Pokazali ste se korisnim.
Pitam biste li željeli nastaviti.
Zahvalan sam vam, gospodine.
Ali previše poštujem g. Nylanda da bih mu radio bilo što iza leđa.
Dobro. Prošli ste.
Nyland mi je prijatelj. Nikad ne bih stvarno tražio od vas da ga izdate.
Gotovi smo.
Možete piti svoju piña coladu.
Prvi korak da postaneš službena doušnica je papirologija.
Popuniš niz formulara, uključujući cijelo iskustvo.
Zatim psihološka procjena, i napokon poligrafsko testiranje.
Najrizičniji dio.
Za mene nije. Lažima zarađujem za život.
Na stolcu je doslovno senzor da izmjeri tvoju reakciju sfinktera.
Moju što?
Stiskanje tvog dupeta.
Ako pokušavamo ubaciti Max kao novu doušnicu,
ne trebamo li svi uskladiti priču kako smo je zaposlili?
Da, reći ćemo da se njeno ime pojavilo u prikupljanju informacija
i otkrili smo da je u zatvoru.
-Izvukli smo je u zamjenu za... -Ne, nismo.
Kada je njen slučaj odbačen,
Operativa je dobila priliku da je zaposlimo.
Što? Tko vodi djecu u CIA-u?
Netko ne provjerava e-mailove. Obiteljski je dan.
Savršen dan za provjeru Max, počistili su civile iz ureda.
-Mislila sam da će biti ljepše. -Da.
Kada sam došao, očekivao sam Nemoguću misiju, visoku tehnologiju.
Dobio sam sam računalo staro 20 godina i sjeckalicu iz hladnog rata.
-Imaš li tu gore prijatelja? -Ne.
Puno se promijenilo otkad te nema.
Ispada, kada si u ruskoj mafiji, jako je vjerojatno da će te ubiti.
Gornji red je menadžment, zar ne?
Vijeće. Samo ih je nekolicina iz mog vremena.
Tu je Stas, Lev, Ivan.
Stas je odobrio moje pogubljenje.
Morat ćete ga ubiti i nekolicinu poručnika.
Oprosti, sada ubijamo ljude?
Ona misli neutralizirati, a mi smo već počeli s popisom.
Yuri. Oksana.
Nichka.
Ne, mislim da mogu pridobiti Yuri i Nichku.
Oksanu definitivno treba ubiti ili neutralizirati.
-Znaš li tko je nadglednik? -Tko?
Član vijeća koga trebam podmititi da me primi natrag.
Radimo na tome. Vrijeme za papirologiju.
10 SATI ENERGIJE
Mogu li?
Samo navali.
Puno ime.
Maxine Vasilyevna Meladze.
Mjesto rođenja?
Bobruisk, Bjelorusija.
Roditelji?
Preminuli.
-Braća i sestre? -Preminuli.
Bračno stanje?
Udovica.
Djeca?
Nemam.
Idem razgovarati s psihijatrom i poligrafistom.
Naglasit ću da sam novi i nikad nisam gledao provjeru.
Uz malo sreće, upozorit ću na moguće probleme prije dolaska Max.
To je pametno.
Da, znam.
Bože, sada bih mogla biti u toplicama.
Kažem da čekamo sat vremena, a onda se iskrademo.
Da.
Ljudi, skrivate se?
Potpuno.
Može li mi netko napraviti uslugu?
-Što? -Ne.
Mogu li ti predati slučaj ucjene?
Mislim da tu treba iskusniji odvjetnik.
Zaboravi. Jedini razlog zbog kojeg bi nam to povjerio
bio bi ako ima neko sranje iz kojeg bi se izvukao.
To nije istina.
Nema šanse. Sretno.
Što ako pitam Nylanda?
Reći ćeš šefu da nisi sposoban raditi svoj posao?
Priznati sve svoje zajebe pa da ih upotrijebe protiv tebe? Navali.
Bio si od velike pomoći.
Lester ima slatkiše u uredu.
Uživajte.
POVJERLJIVO
Ljudi, tko je to napravio?
Što?
Da se vratim, gospodine?
Ne. Bit će još gore kada šećer počne djelovati.
Ljudi. Hajde.
Dajte tati trenutak, može?
Hoćete li se igrati u čekaonici?
Da.
Idemo odavde.
Hvala.
Doušnica je osigurana. Gilbane počinje postupak provjere.
Pretpostavljam da želite da to nadgledam?
Da, doušnica je još naša odgovornost do okončanja pune provjere.
Imate li savjeta za mene koji bi mi pomogli da se u tome snađem?
Ne možete puno učiniti.
Mi ne kontroliramo pitanja na poligrafu.
Morate sakriti njenu prošlost u agenciji od poligrafista.
-A što s njenom kaznenom evidencijom? -Nikog nije briga za to.
Bila je špijunka, izdajica svoje zemlje. Agencija očekuje da bude gadura.
Ima li još nešto?
Ne. Da.
Imao sam sastanak... Dva sastanka s Kevinom Millsom, Ne Bobom.
Želio je raspraviti o doušnici i zašto se pojavio njegov nadimak.
Niste mi to rekli.
Nisam vas želio uplitati u slučaju da stvari pođu po zlu.
Uvjerio sam ga da se radi o izoliranom incidentu i tada...
Pitao me želim li špijunirati za njega u U redu glavnog savjetnika, i odbio sam.
Znam.
Kevin me nazvao i rekao da je to bio test,
i da ste prošli.
Je li vam to rekao jer je mislio da neću ništa reći,
ili je mislio da hoću?
Dobro pitanje. Uvijek pretpostavite najgore.
Manje iznenađenja. Sada natrag na posao.
Hej, ljudi. Tko hoće krafnu?
-Tražila sam te. -Oprosti, ne mogu sada razgovarati...
-Dobro. Samo trebam tvoje zgodno lice. -Što se događa?
Selfiji za moju mamu. Izgledaj zgodno.
-Isuse. -Saznala je da je obiteljski dan.
Dobila sam tri poruke o činjenici da joj nisam podarila unuke.
Dobro.
-Što nije u redu s tobom? -Ništa. Samo sam preopterećen.
Ne želiš mi pomoći s provjerom moje ucjenjivačice, zar ne?
-Ne. -I mislio sam.
Možeš li mi pokazati gdje je dr. Hirsch, psiholog?
Nije za mene. On provjerava doušnicu.
Četvrti kat. Ne ulazi u njegov ured ili će svi misliti da si lud.
Naravno. Hvala.
Pozdrav, dr. Hirsche? Bok, ja sam Owen Hendricks.
O, da i dugujem vam psihološku procjenu za novu doušnicu.
-Mislio sam da ne počinjemo prije 12.30. -Ne počinjemo. Samo sam...
Nov sam i valjda sam malo nervozan.
Pa jasno. Sjednite. Porazgovarajmo o tome.
Nisam ovdje zbog sebe.
Mislio sam se predstaviti prije nego što sjednete s doušnicom.
-Da vidim mogu li ikako pomoći. -Budući da ste novi, bit ću iskren.
Uvijek stavim da, u redu?
Osim ako se ne pokenjaju na pod, prolaze.
Jedan tip koji se popišao prošao je kod mene,
ali bio je šarmantan u svim ostalim pogledima.
Dobro, sjajno. To je...
Ne znate možda poligrafista, nekog Dustina?
Dustina Hatcha. Taj mali je napet i težak.
-Što to znači? -Toliko je težak koliko sam ja opušten.
Ako vaša doušnica zezne samo jedno, srušit će je.
Dobro. Viđate li možda puno zaposlenika koji su anksiozni?
Većina ih uživa ovdje.
-To je šala. -Dobro.
Zapravo, nije. Morate biti ludi da radite ovdje.
Jeste li vi anksiozni?
Ne. Samo sam pitao.
Vidimo se ondje.
Pozdrav.
-Jeste li dobro vi unutra? -Da.
Pozdrav.
Vi ste poligrafist?
-Da, gospodine. -Da?
Dustin Hatch.
Owen Hendricks, Ured glavnog savjetnika.
Počeo sam prije nekoliko tjedana.
Ovo je prva doušnica koju provjeravam.
Vrlo standardno. Očito ste već bili na poligrafu.
Isti protokol, kontrolna pitanja, a zatim teške stvari.
Ako govori istinu, gotovi smo za 30 minuta.
Dobro da znam.
Ljudi su fascinirani tim detektorom laži, zar ne?
Valjda.
Jeste li ga ikad ponijeli kod prijatelja,
čekali da vam se kompa narolja, pa ga priključili?
Ne. Nisam.
Znate, oprema u agenciji pažljivo je kalibrirana.
Stoga bi svako odstupanje poništilo valjanost testa.
Točno. Naravno.
Samo se pitam što bi se dogodilo s rezultatima da ste pijani.
Ja ne pijem.
Tako treba. Da. Ni ja.
-Hej, imaš sekundu? -Ne.
Sjajno, ovo sam vidio jučer.
Mislio sam da izgleda važno. Pitao sam se znači li ti to išta?
Hej, kompa. Jesi li vidio ovo?
Isuse. Gade.
-To valjda znači da. -Gdje si to vidio?
-Bolje da ne znaš. -Gdje si to vidio, jebote?
Bio sam u vagonu u Arizoni u vlasništvu kartela Aquino.
Bilo je desetak sanduka s tim simbolom. Što je to?
Zbog toga sam dobio Ambien u sendviču.
Ne zvuči dobro, ali što je to?
Što je to?
Američki protutenkovski projektili.
Uglavnom, mokar san terorista.
Moj tim za specijalne operacije iz noćne more krijumčari ih iz zemlje
da mogu potajno pratiti tko ih kupuje.
Dovoljno su glupi da misle da će to donijeti golemu prednost nad teroristima
umjesto zajeb za kraj karijere
koji će puniti naslove New York Timesa mjesec dana.
-Prepuštam ti to. -Ni makac, jebote.
Jebiga.
-Halo? -O, bok, ja sam.
Sklopili ste sporazum s prokletim narko kartelom?
-Ne znam o čemu pričaš. -Gluposti.
Imam očevica.
Bok. Radim s Janusom.
Vidio sam te rakete na teretnom vlaku tog kartela.
Što si radio na vlaku tog kartela?
Nije u tome stvar.
Vratite rakete odmah.
Gle, recimo da jesmo sklopili sporazum s trećom stranom radi distribucije.
Onesposobili bismo rakete prije isporuke.
Ako misliš na rezanju žica za navođenje,
na YouTubeu ima snimka kako se to popravlja.
-Javit ću ti se. -Da, učini to.
Tako smo sjebani.
Mi?
Ako ja moram svjedočiti
o tome kako sam dopustio neodobrenoj tajnoj operaciji
da stavi rakete u ruke terorista,
ti ćeš morati svjedočiti o tome kako si završio na vlaku narko kartela.
To bi bilo loše.
Da, šupčino.
Ako Kongres sazna za to,
bit će to najveći skandal u generaciji.
Dustine.
Želio bih raščistiti ono od prije.
Samo sam se htio sprijateljiti,
i pokušati saznati o čemu se radi.
Nisam se pokušavao ulagivati ili utjecati na ishod ovoga.
Kažeš da si pokušavao utjecati na nepristranost poligrafa?
Što? Ne. Baš suprotno od onoga što sam želio reći.
Amišu, predajem ti je.
I?
Nevjerojatno je inteligentna i zaista nemilosrdna.
Bit će fenomenalna doušnica, ali ne možeš joj vjerovati.
Nimalo.
Moram piškiti.
Hej. Mislio sam da si rekla da trebaš piškiti?
Da, ali ako zadržim, pomoći će na poligrafu, kao i ove.
Ako sazna da si petljala s otkucajima srca, srušit će te.
Ako ne prođem poligraf, mrtva sam.
To ti je rekla Ellen?
-Da. Pa se pobrini da prođem. -Nemam takvu moć.
-Mislila sam da mi želiš pomoći. -Da. No iskreno tu ne mogu.
Još uvijek me ne razumiješ nakon svega što smo prošli?
Moram učiniti što mogu da preživim.
To znači otkriti tvoju dvoličnost i kriminalitet ako će mi to pomoći.
Isuse, referentna linija prepuna vam je trzaja.
Jeste li nervozni?
Malo.
Pa, nemojte biti.
Ako govorite istinu, ovo će biti lako.
Misliš li da će proći?
Što će se dogoditi ako ne prođe?
Podsjeti me, u Jemenu si rekla da nisi upoznala Max, zar ne?
Točno.
Zašto?
Otkad je došla ovamo,
nisi me pitala nijedno pitanje o njoj.
Pa ipak, čini se kao da znaš točno tko je ona.
U redu, gđice Meladze.
Postavit ću vam nekoliko pitanja.
Molim vas, odgovorite s da ili ne.
Je li vaše ime Maxine Meladze?
Da.
Jeste li rođeni u SAD-u?
Ne.
Opustite se, gđice Meladze, da dobijemo precizno očitanje.
Jeste li rođeni u Bjelorusiji?
Da.
Molim vas da lažete na sljedeće pitanje, da utvrdimo vašu referentnu liniju.
Je li ovo 2015. godina?
Da.
U redu.
Dobro.
Kako ste unovačeni?
MINSK, BJELORUSIJA
PRIJE 12 GODINA
Radim za CIA-u.
Znam da si ubila svog muža i okrivila njegovog suparnika za ubojstvo.
Iskoristila si tragediju da se riješiš tijela
i uzmeš muževo mjesto u ruskoj mafiji.
Znam da kad bi Vijeće saznalo što si učinila,
raskomadali bi te let lampom.
Što želiš?
Da počneš raditi za mene.
Ništa opasno. Samo...
reci mi sve što ti svi govore,
osobito tvoji prijatelji u ruskoj vojnoj obavještajnoj službi.
A ako kažem ne?
Nećeš.
Ne možeš.
Javit ću ti se.
Nadzornica agenata mi je prišla kada sam izašla iz zatvora.
Dala mi je ponudu koju nisam mogla odbiti.
To je snažna optužba.
Da, gospodine. Ali ta operacija je najveći prioritet
i nije mi ugodno uzeti Hendricksa
ako postoji ikakav nagovještaj da je kompromitiran.
-Što se događa? -Gilbane želi Hendricksa na poligrafu.
Zabrinuta je da ga je kompromitirao naš škripavi kotač.
Otkad vjerujemo Operativi?
Želiš torpedirati Owena jer ne želiš odvjetnika na svojoj operaciji.
Dijelili su hotelsku sobu zajedno u Phoenixu.
Poslala si nekoga da ga špijunira?
S obzirom na Meladzeinu vrijednost, nisam imala izbora.
Idi po Hendricksa.
Ne biste trebale biti ovdje kad mu kažem. Pobrinite se da doušnica bude u redu.
Dobro, ali ja promatram testiranje. To je moja operacija.
Razumijem.
Ali Salazar će promatrati s vama. On radi za mene.
Owen neće biti zadovoljan.
To su budalaštine!
To je testiranje o samo jednoj temi.
Postoji bojazan da vam je škripavi kotač ugrozio objektivnost.
Bojazan. Čija?
Gilbaneina? Samo me se pokušava riješiti.
Čak nije ni suptilna.
Dijelili ste hotelsku sobu s Meladze u Phoenixu.
Da, naravno da jesam.
Otarasila se prvih dadilja.
Pa su tražili od mene da odem po nju.
Koliko bih bio glup da sam joj dopustio da ima svoju sobu?
Slušajte me.
Doušnica je kompromitirala Gilbane.
Imaš li dokaz za to?
Ne.
No svakako se među njima nešto odigralo,
iako ona tvrdi da nije.
Ruke su mi vezane.
Formalno je to zatražila, i ja to ne mogu pravno ignorirati.
Ali Salazar će nadgledati testiranje.
Pobrinut će se da sve ide kako treba.
Je li vaše ime Owen Hendricks?
Da.
-Imate li 24 godine? -Da.
Molim vas lažite na sljedeće pitanje da utvrdimo referentnu liniju.
Jeste li američki građanin?
Ne.
Jeste li prije lagali? Kad ste mi rekli da ne pijete?
Da.
Znate da su ti testovi sranje, zar ne?
Nacionalna akademija znanosti
kaže da nisu precizniji od bacanja novčića.
Ta studija bila je jako manjkava.
To kažete jer biste ostali bez posla da to ljudi povjeruju.
-Ne, to nije istina... -Ma hajde.
Test koji zavaram stiskanjem sfinktera manjkav je. Dokazat ću to.
Stišćem, ne stišćem...
Gospodine Hendrickse, možete li prestati?
Petljanje s testom automatski je pad.
Dobro. Prestao sam stiskati.
-Hvala. -Nema na čemu.
Jeste li bili u kontaktu s Maxine Meladze prije dolaska u Ured glavnog savjetnika?
Ne.
Jeste li ikad učinili ili rekli išta gđici Meladze
što bi bilo kršenje pravila profesionalnog ponašanja?
Ne.
Jeste li ikad vidjeli gđicu Meladze golu?
Jebi se.
Vi ste zaposlenik CIA-e i to je neprihvatljiv odgovor.
Jeste li vidjeli doušnicu golu?
Da.
Jeste li imali seksualni kontakt s doušnicom?
-Ne. -Jeste li ikad željeli imati seksualni...?
-Kakvo je to pitanje? -Možete samo odgovoriti.
Nastavite. Pitanje o seksualnom kontaktu, postavljeno je i odgovoreno.
Jeste li svjedočili svakom koraku postupka procjene doušnice?
Da.
I je li gđica Meladze lagala u kojem od svojih odgovora?
To je preširoko pitanje. Ne mogu na to odgovoriti.
Koliko vi znate, je li lagala o ičemu?
Ne.
Jeste li kompromitirani?
Jebi se.
Dobro. Dobili ste što ste trebali. Ova sesija je završena.
-Dobro si? -Ne. Ovo je bilo ponižavajuće?
Znam, ali prošao si, kao i tvoja doušnica.
Čekaj.
-Ozbiljno? -Da.
O, dobro. Jebiga.
-Slušaj, što se tiče Max... -Stani.
Uistinu me baš briga što si je vidio golu.
Bila bih šokirana da te nije pokušala zavesti.
-To su osnove doušnika. -Da.
I ne prekidam zato s tobom.
Što? Čekaj, prekidaš sa mnom?
Zabavan si tip, Owene. A seks je vrhunski.
Ali to što radiš kada posrćeš kroz ozbiljne stvari
i nadaš se da će ispasti dobro...
tu si previše 20-godišnjak za mene.
Moja cijela karijera je zacrtana.
Zadnje što trebam je hodati s nekim problematičnim tipom
koji ne zna što donosi sutra.
Budi jako pažljiv s te dvije žene. Ne možeš vjerovati nijednoj od njih.
Da.
Čestitam, ne samo da si prošao na poligrafu,
već si naveo svog šefa da zove mog
da ostaneš na mojoj operaciji kroz ponovno ubacivanje?
Ne, nisam.
Ali ako me ikad opet pokušaš sabotirati, završit će loše po tebe.
Smatraj da se ne bojim.
Dosta poziranja.
Usredotočimo se na ono što slijedi, kupovinu mog povratka.
Znaš li koga moram podmititi?
Lev Orlova.
Sranje. Definitivno nemamo dovoljno novca.
Nekad je radio s mojim mužem.
Mislio je da treba postati poručnik umjesto mene.
On će željeti barem deset milijuna.
To je tri milijuna više. Stvarno to ne možemo dobiti od agencije?
Ne bez objašnjena za što nam to treba.
Što će sravniti Potemkinovo selo koje smo upravo izgradili.
Možeš skinuti sankcije s računa u švicarskoj banci?
Prala si novac i držala ga u švicarskim bankama pod lažnim imenom.
Njih pet. Ali svi računi zablokirani su prije šest godina
kada je SAD uveo sankcije Bjelorusiji i Rusiji.
Znači moramo ukinuti sankcije s tvojih računa.
Da. Ti trebaš.
-Ja? -Ti si inzistirao na sudjelovanju.
Ne, nisam. Ja...
Dobro. Kako da ukinem sankcije?
Ti si odvjetnik, smisli.
Kripto krafne, kao što sam obećao.
-Pogodak. -Hvala.
Uživancija u žitaricama kasno navečer? Tako treba.
I?
Kako mamurluk?
Podnošljiv.
Kakav ti je bio dan?
Tako dobar. Riješio sam neke probleme, napravio novi.
Amelia me nogirala, kaže da sam previše 20-godišnjak za nju.
Mislila je 14-godišnjak.
Ja sam htjela reći 12-godišnjak.
Lijepo je znati da mogu računati na vaše suosjećanje.
-Mogu li postaviti pitanje odjelu Riznice? -U redu.
Jedan moji novi problem ima veze s međunarodnim sankcijama.
Ne mogu ti reći pojedinosti.
-Teško da ću ti moći pomoći. -U redu...
Recimo da Tony Tigar radi za stranu zločinačku organizaciju
koju je SAD sankcionirao.
Govorimo li o carinama, embargu, necarinskim preprekama
ili su Snap, Crackle i Pop Tonyju zablokirali osobna sredstva?
Ovo posljednje.
Dobro, to je vjerojatno unilateralna sankcija za PID.
Posebno imenovanog državljanina.
Ima li načina da se to ukine?
Uglavnom trebaš Božje djelo.
Moji roditelji zastupali su nekoliko oligarha.
Odvratno je, nikad nisu postigli nikakav pomak vlade u vezi sankcija.
Ima li ikakvog načina da Tony Tigar
dođe do jednog od tih računa pod sankcijama,
a da to Snap, Crackle i Pop ne saznaju?
Ne. Golemi popis računa pod sankcijama ide svim bankama.
Ažurira se svaki dan, i svaki račun zaključan je u računalima banke.
Pojavi se upozorenje ako im itko pokuša pristupiti.
Račun se može otključati samo da ga banka izuzme.
S kim moram razgovarati u vezi toga?
Ej!
Kao što si tražio. Hvala što si se sastao sa mnom.
Nema problema.
Zvučao si tako tajnovito, kako sam mogao odbiti?
Time što si mi dao ovo, pobjeđujem u igri potrage. Bolji sam od Terencea.
Da.
Nažalost, Nacionalna sigurnost sada je važnija od prijateljstva.
Što se događa?
Ne mogu ti dati detalje jer je to tako osjetljivo,
ali trebam ukidanje sankcija na više računa u Švicarskoj.
Zablokirani su sankcijama Rusiji prije šest godina.
Da, ne.
Rusija je preopasna.
Znam, ali ovi su nevažni.
Od zločinke srednje razine u Bjelorusiji.
Nikog neće biti briga.
Novac na računu ključan je za uspjeh tajne operacije.
Koja ima dalekosežne dobrobiti za nacionalnu sigurnost.
Donio bi ogromnu promjenu.
-Zašto ne možeš ići službenim kanalima? -Znaš zašto.
Nitko neće staviti svoje ime na nešto što može propasti.
Ali neće.
To svi kažu.
Da.
Zašto bih riskirao glavu zbog tebe?
Što mogu učiniti da ti se isplati?
Ti reci.
Želim spoj.
S tvojim cimerom.
Mogu pitati. Prilično sam siguran da će pristati.
Ako pristane, skinut ću sankcije na jednom računu na sat vremena.
To je jedini način da se ne primijeti. Dogovoreno?
Dogovoreno.
Moram nešto razjasniti prije nego što odletiš.
Rezultati tvog poligrafa? Razvalio si ga.
Osim ovdje,
kada je poligrafist pitao je li škripavi kotač lagao o ičemu.
Da, gospodine, ništa bitno.
Doušnica je imala dijete koje je davno umrlo.
Odgovorila je "nemam" kada ju je pitao ima li djece.
Tehnički to nije bila laž. Nisam želio dati Dawn emocionalnu prednost...
Zašto ne, kvragu?
Ta doušnica drži nam pištolj uperen u glavu.
Prijetnjama o otkrivanju tajni. Treba nam svaka prednost.
Da. Uz dužno poštovanje, nisam završio.
Iskoristit ću svaku prednost da zaštitim agenciju.
Samo ne vjerujem da će Dawn Gilbane učiniti isto.
Slažem se.
Zato te šaljem.
Ako je Gilbane kompromitirana, morat ćeš mi pribaviti dokaze.
Sljedećih 48 sati ključno je za misiju.
Ostavit ćemo te u Italiji, i nastavit ćeš do Ženeve autom.
Dok ti osiguravaš svjež novac s Meladzeinih računa,
moj tim i ja uzet ćemo tvoju torbu s gotovinom
i zaputiti se u Njemačku
gdje ćemo početi planirati zadatak tvog ponovnog ubacivanja u Bjelorusiju.
-Što? -Nema šanse da nam dopustiš
da trčimo po Ženevi bez operativnog nadzora.
Xander Goi sletio je u Ženevi prije sat vremena.
On se smješta u konzulatu.
Šaljem vas u Ženevu kao pojačanje Hendricksu.
Zna li on to?
Ne i ako stvari idu glatko, nikad ni neće.
Ako stvari pođu po zlu, štitimo li njega ili doušnicu?
Vi štitite agenciju.
Ako to možete...
i podržati Hendricksa, dobro,
ako ne, u ovom gradu ima odvjetnika koliko hoćeš.
Uzbuđena? Ideš kući.
Prvo moramo preživjeti putovanje.
Prijevod titlova Lucana Banek